Тҟәарчал араион Аҟәарчаԥан ақыҭан инхо Гьаргь Манаргиа арадио Sputnik аефир аҟны еиҭеиҳәеит сынтәа иџьықәреи аҽаҩра зеиԥшроу атәы.
Аԥсны Аџьынџьтәылатә еибашьра аветеран, Леон иорден занашьоу Ҭемыр Ӡиӡариа арадио Sputnik аефир аҟны дихцәажәеит Аиааира Ахьԥшымреи рымшныҳәа аҽны Аҟәа зыԥсҭазаара иалҵыз, хатәгәаԥхарала аԥсуа жәлар рыхьчаразы Ҟабардантәи еибашьра иааз Муҳамед Ҟәышхов.
Шьамтәыла аганахьалатәи асанкциақәа еиларгеит ҳәа мзызс иҟаҵаны Еиду Америкатәи Аштатқәа афинансқәа рминистрра аԥкырақәа аланагалеит Урыстәыла аилахәырақәеи, атәылауааи рганахь ала, ари ахҭыс ахҳәаа рзыҟалҵеит аполитолог Далила Ԥлиаԥҳа.
Аԥсны аҵиаақәа рзы аҳәынҭқарратә карантинтә хылаԥшра аспециалист хада Анзор Вартагаа арадио Sputnik аефир аҟны еиҭеиҳәеит аҵиаақәа аԥхасҭа рызҭо ахәаҷақәа рганахьала аҭагылазаашьа зеиԥшроу аилкааразы лшарақәас ирымоу атәы.